Αλέξανδρος Βερνίκος

Ο Αλέξανδρος Βερνίκος (Αθήνα, 1916 – 8 Απριλίου 1991) ήταν Έλληνας δικηγόρος, πολιτικός και εφοπλιστής. Χρημάτισε βουλευτής και υπουργός.

 Καριέρα 
Σπούδασε Νομικά στο πανεπιστήμιο των Αθηνών. Εργάστηκε ως νομικός και οικονομικός σύμβουλος, στη ναυτιλιακή εταιρεία "Βερνίκος". Μεταξύ άλλων χρημάτισε γενικός γραμματέας του Ναυτικού Επιμελητηρίου Ελλάδος, σύμβουλος του Οργανισμού Λιμένος Πειραιώς (Ο.Λ.Π.) και μέλος του διοικητικού συμβουλίου της Ένωσης Ελλήνων ΕφοπλιστώνΧρονικό '91, εκδόσεις Τέσσερα Έψιλον, σελ. 213..

Μετά την Απελευθέρωση συνελήφθη υπό την κατηγορία του δωσιλογισμού. Κατά τον ιστορικό Δημοσθένη Κούκουνα υπήρξε οικονομικός δωσίλογος. Εξελέγη βουλευτής Πειραιώς, με την ΕΠΕΚ, στις βουλευτικές εκλογές του 1952, ωστόσο ακυρώθηκε η εκλογή του. Έπειτα από την παραίτηση του Γεωργίου Μαύρου έγινε βουλευτής Αθηνών με την Ένωση Κέντρου τον Ιούνιο του 1964. Στην κυβέρνηση του Αθανασιάδη-Νόβα υπηρέτησε ως υπουργός Εμπορίου από τις 16 Ιουλίου 1965, ως τις 20 Αυγούστου 1965 και επίσης ως αντιπρόεδρος της Βουλής από τις 12 Νοεμβρίου 1966 ως τις 14 Απριλίου 1967.

Μετά την αποχώρησή του από την κυβέρνηση, αποχώρησε από την πολιτική και πέθανε τον Απρίλιο του 1991.

Γιος του είναι ο Γιώργος Βερνίκος.

 Παραπομπές

Κατηγορία:Έλληνες υπουργοί Εμπορίου
Κατηγορία:Βουλευτές Αθηνών
Κατηγορία:Βουλευτές Πειραιά
Κατηγορία:Βουλευτές εκλεγμένοι με την Ένωση Κέντρου
Κατηγορία:Έλληνες δικηγόροι του 20ού αιώνα
Κατηγορία:Έλληνες εφοπλιστές
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών